Bulletin 19 – 25 Januarie 2020 | NG Moedergemeente Oudtshoorn
Ds Smuts Janse van Rensburg: My grootste wens vir 2020 is…
klasindelings. Daarna kan die kinders saam 'n stukkie waatlemoen geniet!
Almal welkom: Skop die jaar op 'n gesellige noot af deur na die erediens 'n stukkie
waatlemoen / spanspek te geniet!
Bankkollekte: R4 041-00
Deuroffers: R1 295-10
Getal lidmate in diens: 160 + inwoners van 2 ouetehuise
Kategete vergadering van vanoggend skuif na Sondag, 26 Januarie 10h30 in konsistorie.
Ds Smuts bedank almal wat hom deur oproepe, whatsapp- of sms-boodskappe geluk gewens het met sy verjaarsdag. Baie dankie vir die mooi wense – dit word opreg waardeer.
22/01 Alet Schoeman, Bellinganhof 1ste vloer K210
24/01 Pieter Lategan, Oudtshoornaftreeoord 109
Marthie Olivier, Rosspark 12
Naasbestaandes van Ria Fourie (Tuishuis) asook Markus Nortjé (Oudtshoorn Aftreeoord) met hul afsterwe tydens die eerste twee weke van Januarie.
Jannie Maree (Riempie Village) met die afsterwe van sy broer.
Die belangrikste punt van waar ons ons jaar se werksaamhede kan aanpak, is deur biddend aan die voete van ons Heer te buig. Ons kom hierdie week van Maandag tot Vrydag elke oggend vanaf 06:00 – 06:30 in die Skooltjie bymekaar om voorbidding te doen vir verskeie sake.
Lidmate wat nog nie almanakke ontvang het nie, kan dit na afloop van die erediens of gedurende die week by die kantoor kom afhaal. (LW kantoorure Maandae tot Vrydae 09:00 – 11:00)
Moedergemeente se peuters, kleuters, tieners en die jeug lê ons baie naby aan die hart en benodig ons ook in dié gedeelte van ons bediening ooms en tannies om te help met die leiding en die lering van dié kosbare skatte in God se Koninkryk! Indien u voel die Here druk dit op u hart om betrokke te raak in hierdie bediening vra ons u om met Louise de Wet (0723405270) of Ds Smuts in verbinding te tree.
WELKOM aan alle nuwe lidmate in Moedergemeente. Dis ons bede dat julle in Moedergemeente 'n geestelike tuiste sal vind waar julle die Here se liefde beleef, en waar julle deur diensbaarheid en betrokkenheid geleentheid sal vind om die Heer se liefde uit te leef. Mag julle saam met Moedergemeente groei in julle kennis van die Here en sy Woord, en so ook in julle liefde vir Hom! By die deure is 'n vormpie vir nuwe intrekkers wat jy kan invul. Jy is ook welkom om 'n draai by die kerkkantoor te maak (Maandae tot Vrydae 09:00 – 11:00), of om met ds Smuts van Rensburg kontak te maak (044 279 1679 / 082 921 6854).
20 – 24 Januarie – Week van Gebed
31 Januarie – Belydenisklas & ouers – ete
9 – 11 Februarie – Evangelisasiereeks
6 Maart – Wêreldbiddag vir Vroue / Wêreldbiddag vir Mans
Na Desember vakansie is ons spens dol leeg. Daar is asb. groot behoefte aan KOS vir die noodspens, bv: Koffie, suiker, tee, soutvleis, ontbytpap…
Lappies en omkapgaring word ook asb benodig vir die maak van rokkies. Baie dankie vir al die skenkings wat ons so getrou ontvang.
Kyk of jy vandag jou hart kan verleng en jou liefde kan laat toeneem sodat dit nie net diegene aanraak vir wie jy dit maklik kan gee nie, maar ook diegene wat dit so broodnodig het.